text: Årets læreplads i Esbjerg
  24 november 2011 kl. 16.14
  Metalvirksomheden Belman Productions i Esbjerg er kåret som årets læreplads.
  Seks lærlinge havde alle indstillet virksomheden, fordi den gør en ekstraordinær indsats for de unges uddannelse.
  Torsdag fik virksomheden overrakt prisen i form af en litografi af uddannelsesdirektør Lars Mortensen, Ministeriet for Børn og Undervisning, i København.
  Danske Erhvervsskoler-Lederne står bag Årets Læreplads og i alt 36 erhvervsskoler havde sendt deres indstilling til bedømmelse.
  Belman blev kåret, fordi virksomheden har styr på uddannelsesplanen og støtter lærlingene, når de møder modstand.
  De tilbydes også praktik hos et datterselskab i England under deres læretid.
  